คลังแจงจ่าย5พันบาททุกคนที่ผ่านเกณฑ์
คลังยันคนได้รับเงิน 5 พันคน มากกว่า 4 ล้านคน รัฐบาลชัดเจนให้ทุกคนที่ผ่านเกณฑ์
20 เม.ย. 2563

นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) กล่าวว่า มาตรการเยียวยา 5,000 บาท มีผู้ลงทะเบียนผ่าน www.เราไม่ทิ้งกัน.com จำนวน 28 ล้านคน รอบแรกคนที่ผ่านเกณฑ์ 4.2 ล้านคน ไม่ได้หมายความว่าตัวเลขจะหยุดอยู่แค่นี้ ที่เหลือตกหมด
ทั้งนี้ กลุ่มที่คลังขอข้อมูลเพิ่มเติม 6.3 ล้านคนภายในสัปดาห์นี้ผลพิจารณาจะแล้วเสร็จก็จะมีคนผ่านเกณฑ์เพิ่มมากขึ้นอีก
นอกจากนี้ กลุ่มไม่ผ่านเกณฑ์ 10.6 ล้านคนสามารถทบทวนสิทธิ์ได้ ถ้าทีม “พิทักษ์สิทธิ์” ลงพื้นที่แล้วพบว่าประกอบอาชีพจริงตามที่ได้ลงทะเบียนไว้ก็จะเปลี่ยนสถานะเป็นกลุ่มที่ผ่านเกณฑ์
ดังนั้น ตัวเลขกลุ่มผ่านเกณฑ์ 4.2 ล้านคนเป็นต้วเลขในรอบแรกเท่านั้น ในช่วง 2 สัปดาห์จากนี้ตัวเลขกลุ่มผ่านเกณฑ์จะทยอยเพิ่มขึ้นทุกวัน
"รัฐบาลไม่มีเป้าหมายและข้อจำกัดว่าตัวเลขสุดท้ายของกลุ่มผ่านเกณฑ์จะต้องเป็นเท่าไหร่ ถ้าเป็นผู้มีคุณสมบัติ ผ่านหลักเกณฑ์ที่กำหนดไว้รัฐบาลพร้อมจะเยียวยาครบทุกคน เพราะต้องการอาชีพอิสระที่ได้รับผลกระทบจากโควิด-19 ให้มากที่สุด" นายลวรณ กล่าว